Source: https://www.cpppap-komarno.sk/zverejnovanie/sprava-o-cinnosti-cpppap-/skolsky-rok-2012-2013/
Timestamp: 2019-11-16 02:46:36+00:00
Document Index: 7028458

Matched Legal Cases: ['§ 132', '§ 133', '§ 2', '§ 2', '§ 2', '§ 39', '§ 2', '§ 2', '§2', '§2', '§2']

CPPPaP Komárno - Správa o činnosti 2012/2013
Úvodná stránka > Zverejňovanie > Správa o činnosti CPPPaP > Školský rok 2012/2013
Centrum pedagogicko-psychologického poradenstva a prevencii v Komárne ( ďalej len CPPPaP ) je školským zariadením výchovného poradenstva a prevencie, ktoré realizuje svoju činnosť prevažne na požiadanie školských a predškolských zariadení, ako i rodičovskej verejnosti patriacich do jeho územnej pôsobnosti. Na požiadanie centrum spolupracuje aj so školami s vyučovacím jazykom maďarským z okresu Nové Zámky.
CPPPaP poskytuje komplexnú psychologickú, špeciálno-pedagogickú, diagnostickú, výchovnú, poradenskú a preventívnu starostlivosť deťom a žiakom najmä v oblasti optimalizácie ich osobnostného, vzdelávacieho a profesijného vývinu, starostlivosti o rozvoj nadania, eliminovania porúch psychického vývinu a porúch správania.
V zmysle vyhlášky MŠ SR 325/2008 o školských zariadeniach výchovného poradenstva a prevencie a podľa § 132 a § 133 zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov, CPPPaP poskytuje služby deťom od narodenia do prijatia na predprimárne vzdelanie, deťom od prijatia na predprimárne vzdelanie a žiakom do ukončenia prípravy na povolanie v školách, zákonným zástupcom detí a žiakov, pedagogickým zamestnancom škôl. Zákonným zástupcom a pedagogickým zamestnancom poskytuje poradenské služby a vykonáva preventívno-výchovné, odborno-preventívne a metodicko-odborné činnosti.
CPPPaP vo svojej činnosti vychádzal zo štatútu CPPPaP, z plánu práce na školský rok 2012/2013, z POP pre školský rok 2012 /2013, a rešpektuje všetky legislatívne normy súvisiace s charakterom jeho činnosti.
CPPPaP Komárno je štátna rozpočtová organizácia od 01. 07. 2010 s právnou subjektivitou. V právnych vzťahoch vystupuje vo svojom mene od 01. 07. 2010 a má zodpovednosť vyplývajúcu z týchto vzťahov. Štatutárnym zástupcom je riaditeľ, ktorý je oprávnený konať v jeho mene v plnom rozsahu. Riaditeľa vymenúva a odvoláva zriaďovateľ, Okresný úrad Nitra - prednosta okresného úradu Nitra.
Vyhlášky MŠ SR č. 9 / 2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
Metodického usmernenie MŠ SR č. 10 / 2006 - R z 25. 5. 2006 k vyhláške MŠ SR č. 9 / 2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
Plánu práce Centra pedagogicko-psychologického poradenstva a prevencie v Komárne na školský rok 2012 /2013
Údaje o počte klientov
Údaje o aktivitách poradenského zariadenia
Údaje o projektoch do ktorých je zariadenie zapojené
Priestorové a materiálno–technické podmienky zariadenia
Cieľ, ktorý si určilo centrum v koncepčnom zámere rozvoja na školský rok
Oblasti v ktorých zariadenie dosahuje dobré výsledky a oblasti v ktorých sú nedostatky.
1. Základné identifikačné údaje o zariadení (§ 2 ods.1 písm. a)
Názov zariadenia: Centrum pedagogicko-psychologického poradenstva a prevencie.
Pevnostný rad 14, 945 01 Komárno
Tel. číslo: 035 – 7731 408 IČO: 42121451
Tel. číslo - fax: 035 - 7732 663 e mail: cppp.kn@gmail.com
Údaje o zriaďovateľovi: Okresný úrad Nitra
Riaditeľka: Mgr. Marta Matusová, psychológ
Zástupca: PhDr. Mária Sudorová, psychológ
2. Údaje o počte klientov
Školské zariadenia, ktorým CPPPaP poskytuje svoje služby a kvantitatívne vyjadrenie štruktúry klientely CPPPaP v školskom roku 2012/13: (Spracované na základe informácií zverejnených na www stránke ÚIPŠ Bratislava)
Školské zariadenie Počet zariadení Počet potenciálnej klientely
Materská škola 55 2 323 detí
Základná škola 46 6 982 žiakov
Gymnázium 4 932 žiakov
Stredná odborná škola 7 2 196 žiakov
SPOLU 112 12 433 žiakov
Potenciálna klientela vo vzťahu k personálnemu obsadeniu CPPPaP
aktuálny stav: 3 108 potenciálnych klientov / na 1 psychológa
odporúčanie: 1 200 potenciálnych klientov / na 1 psychológa
aktuálny stav: 4 144 potenciálnych klientov / na 1 špeciálneho pedagóga
odporúčanie: 2 500 potenciálnych klientov / na 1 špeciálneho pedagóga
3. Údaje o zamestnancoch zariadenia (§ 2 ods. 1 písm. g)
V zariadení pracuje 10 zamestnancov, z toho je osem (8) odborných zamestnancov. Rozloženie odbornosti - päť (5) psychológov vrátane riaditeľa, traja (3) špeciálny pedagógovia. Zariadenie má jedného (1) sociálno-administratívneho zamestnanca a jednu (1) upratovačku.
V tomto školskom roku pracoval na znížený pracovný úväzok (80 %) jeden odborný zamestnanec- psychológ. Ostatní odborní zamestnanci majú 100 % úväzky.
Na čiastočný úväzok (30%) je zamestnaný aj jeden nepedagogický - neodborný zamestnanec - upratovačka zariadenia.
Odborní zamestnanci:
Mgr. Marta Matusová - Filozofická fakulta UK Bratislava, jedno odborové štúdium psychológie, špecializácia, pedagogicko-poradenská psychológia
PhDr. Mária Sudorová - Filozofická fakulta UK Bratislava, jedno odborové štúdium psychológie, špecializácia, pedagogicko-poradenská psychológia
Mgr. Jolana Kállayová - Filozofická fakulta UK Bratislava, jedno odborové štúdium psychológie,špecializácia, pedagogicko-poradenská psychológia
Mgr. Irena Korimová - Filozofická fakulta Prešovskej Univerzity, jedno odborové štúdium psychológie, špecializácia - klinická psychológia
PhDr. Katarína Uhrinová - Filozofická fakulta UK Bratislava, jedno odborové štúdium psychológie, špecializácia - klinická psychológia
PaedDr. Anna Fehérová - Ped. Fakulta UK Bratislava, katedra špeciálnej pedagogiky, špecializácia, vychovávateľstvo pre osoby vyžadujúce osobitnú starostlivosť
Mgr. Helena Vicianová - Ped..Fakulta UK Bratislava, predškolská pedagogika, špecializácia, špeciálna pedagogika pre deti predškolského veku
Mgr. Darina Ježová - UKF v Nitre, učiteľstvo všeobecnovzdelávacích predmetov a špeciálna pedagogika - Špeciálna pedagogika v špecializácií Poradenstvo
Administratívny zamestnanec:
Oľga Olvecká - stredná odborná škola s maturitou
Johana Mácsiková - stredná odborná škola
Jeden zamestnanec nášho centra nespĺňa kvalifikačné predpoklady podľa vyhlášky MŠ SR č. 437/2009 Z.z., ktorou sa ustanovujú kvalifikačné predpoklady pre jednotlivé kategórie pedagogických a odborných zamestnancov. V ďalšom období si zamestnanec doplní svoju kvalifikáciu.
4. Ďalšie vzdelávanie zamestnancov (§ 2 ods. 1 písm. h)
Zamestnanci centra v tomto školskom roku, sa mohli zúčastniť ešte menšieho počtu odborných seminárov a konferencií v porovnaní s minulým školským rokom z dôvodu nedostatkov finančných prostriedkov. Boli to jedno a dvojdňové vzdelávacie aktivity, ktoré sme si vyberali v prípade, že sme museli hradiť iba cestovné, a účastnícke poplatky boli minimálne. Boli to nasledovné vzdelávacie aktivity:
dvojdňová celoslovenská porada riaditeľov CPPPaP v Piešťanoch zúčastnil sa jeden zamestnanec, riaditeľka centra,
seminár s medzinárodnou účasťou v Bratislave organizované VÚDPaP Bratislava o skúsenostiach s technikou "Barvově- slovních asociací" (BSA) zúčastnili sa dvaja odborní zamestnanci - psychológovia,
seminár pre špeciálnych pedagógov predškolského veku "Naučme sa..." zamerané na rozvoj prosociálného správania detí predškolského veku, organizované Osvetovým centrom Komárno, zúčastnil sa jeden zamestnanec - špeciálny pedagóg´g pre deti predškolského veku,
seminár pre odborných zamestnancov v Bratislave na tému "Neurofyziologické poruchy učenia, správania a porúch koncentrácie" organizované AVARE Bratislava, zúčastnil sa jeden odborný zamestnanec - špeciálny pedagóg,
účasť na " Medzinárodnom študentskom veľtrhu " v Bratislave, nové informácie o možnostiach štúdia na VŠ, potrebné pri profesijnej orientácií a voľbe povolania študentov SŠ, zúčastnil sa jeden odborný zamestnanec - psychológ,
metodicko-odborné semináre a porady organizované CPPPaP Nitra sa zúčastnila riaditeľka zariadenia, v tomto školskom roku to boli štyri stretnutia,
pracovné stretnutia metodicko-odborného charakteru organizované Okresným úradom Nitra - odbor školstva, boli dve stretnutia, zúčastnil sa na nich riaditeľ zariadenia,
interné vzdelávacie aktivity - pracovné porady v mesačných intervaloch, zamerané na aktuálne úlohy, problémy zariadenia a zvyšovanie právneho vedomia zamestnancov.
V rámci celoživotného vzdelávania celý rok prebieha priebežné nadobúdanie nových poznatkov samovzdelávaním. Odborní zamestnanci plne využívajú internú knižnicu centra. Kontinuálne vzdelávanie ako súčasť celoživotného vzdelávania zabezpečuje odborným zamestnancom získanie nových vedomostí, zručností, s cieľom udržiavať, zdokonaľovať a dopĺňať potrebné kompetencie na výkon odbornej činnosti.
Kreditového vzdelávania sa zúčastnil jeden odborný zamestnanec :
absolvoval aktualizačné vzdelávanie podľa § 39 zákona č. 317/2009 Z.z. o pedagogických a odborných zamestnancoch a o zmene a doplnení niektorých zákonov s názvom "Ako nevyhorieť ?" v rozsahu 20 hodín a získal 7 kreditov.
Jeden zamestnanec ukončil dvojročné vzdelávanie na doplnenie kvalifikačných predpokladov v študijnom odbore Špeciálna pedagogika v študijnom programe Špeciálna pedagogika v špecializácií Poradenstvo.
5. Údaje o aktivitách a prezentácií zariadenia na verejnosti (§ 2 ods. 1písm. i)
Odborní zamestnanci v našom zariadení pracujú s klientelou podľa obvodov, „Rozdelenie základných škôl na obvody“ (viď tabuľku) čo sa nám na základe skúseností z predchádzajúcich rokov osvedčilo.
Základné školy sa môžu na tohto odborníka priamo obrátiť s požiadavkami na realizáciu psychologických, a špeciálno-pedagogických vyšetrení ako i riešení problémov v oblasti psychologického poradenstva či prevencie.
Základné školy „svojich odborníkov“ - psychológa, či špeciálneho pedagóga pozývajú na besedy, na zasadnutia pedagogických rád, metodických združení učiteľov, sú členmi školských rád.
Slobodná voľba odborníka je však pre každú školu samozrejmá a takéto rozdelenie je zaužívané iba kvôli pružnému priebehu psychologických a špeciálno-pedagogických vyšetrení.
V nasledujúcej tabuľke sú uvedení odborní zamestnanci centra, kde vidieť, že na jedného psychológa pripadá priemerne 10 až 13 ZŠ v závislosti od veľkosti školy resp. počtu žiakov. Na problémy špeciálno-pedagogického charakteru centrum má troch odborníkov.
Rozdelenie škôl:
PhDr. Sudorová psychológ
Mgr. Kállayová psychológ
PhDr. Uhrinová psychológ
Mgr. Korimová psychológ
KN – Komenského VJS
Sokolce VJM
KN VJS – Rozmarínová
KN – Ul. Práce VJM
Pribeta VJM
Zem. Olča VJM
KN – Pohraničná
KN – Eotvosa VJM
Sv. Peter VJM
Čičov VJM
KN – Mieru VJM
Kolárovo – Škols. VJM
Okoličná n. O. VJM
Kolárovo – Palk. VJM
Bát. Kosihy VJM
Zlatná n. O. VJM
Nevady VJS+VJM
Marcelová VJM
Veľké Kosihy VJM
Kravany n. D. VJM
Čalovec VJS+VJM
Tôň VJM
Martovce VJM
Modrany VJM
Trávnik VJM
Moča VJM
Radvaň n. D. VJM
Búč VJM
Iža VJM
Chotín VJM
KN – Mariánum VJM, cirk. škola
Kolárovo – Rábska
Kameničná VJS+VJM
Hurbanovo VJM
PaedDr. Anna Fehérová - špeciálno-pedagogická starostlivosť pre ZŠ s VJM
Mgr. Helena Vicianová - špeciálno-pedagogická starostlivosť pre všetky MŠ
Mgr. Darina Ježová - špeciálno-pedagogická starostlivosť pre ZŠ s VJS
Vysvetlivky: VJS - vyučovací jazyk slovenský
VJM - vyučovací jazyk maďarský
Gymnázia a Stredné odborné školy, sa na nás obracajú s požiadavkami o starostlivosť svojich študentov z roka na rok vo väčšom počte. V našom okrese školského psychológa majú iba dve stredné školy. Gymnázia a Stredné odborné školy nie sú rozdelené do obvodov, vyšetrenia realizujú odborní zamestnanci podľa aktuálne voľných termínov.
Pri individuálnych vyšetreniach po diagnostickom vyšetrení:
zasielame písomné správy pre MŠ, ZŠ, SŠ, ŠZŠ, CŠPP, detským a odborným lekárom podľa požiadania,
podľa potreby pracujeme individuálne v rámci korekčných sedení a poradenských usmernení s klientmi aj s rodičmi,
venujeme zvýšenú pozornosť deťom s odloženou školskou dochádzkou a deťom predškolského veku.
Analýza dosiahnutých výsledkov - Individuálna práca s klientom.
Počet Individuálnych vyšetrení a poradenského pohovoru z roka na rok rastie hlavne z podnetu rodičov, pri riešení problémových vzťahov v rodine a pri rozvodových konaniach.
V snahe riešiť problémy na školách a zároveň zvýšiť efektívnosť našej práce sme na troch veľkých Komárňanských školách zaviedli, že odborní pracovníci s pravidelnosťou raz do mesiaca konzultujú, riešia vyskytujúce sa problémy a vyšetrujú žiakov v teréne na ZŠ.
Pri zisťovaní pripravenosti detí na vstup do školy sme venovali osobitnú pozornosť deťom zo sociálne znevýhodneného prostredia. Vyšetrenia uskutočňujeme v teréne, v odôvodnených prípadoch s návrhmi na zaškolenie, bez odloženia školskej dochádzky a to hlavne u tých detí, kde nebola perspektíva zaradenia do predškolského zariadenia. Z podnetu školy v týchto prípadoch po koncoročnej klasifikácií sa uskutočňujú kontrolné vyšetrenia.
V prípade záujmu a ochoty rodičov, špeciálny pedagóg predškolského veku pracoval s deťmi s odloženou školskou dochádzkou individuálne. Pred ich zaškolením sa uskutočnili kontrolné psychologické vyšetrenia.
V rámci sledovania a usmerňovania vývinu detí predškolského veku sa uskutočnili skupinové vyšetrenia v teréne s testovou batériou „Orientačná skúška pripravenosti na školu„.
Zúčastnili sme sa na zápisoch do prvého ročníka na školách. Pozorujeme deti pri zápise, konzultujeme s rodičmi a pedagógmi, v prípade potreby riešenia problému individuálne a komplexnejšie, odporučíme zákonnému zástupcovi, absolvovať s dieťaťom komplexné vyšetrenie školskej spôsobilosti v našom zariadení.
Venujeme sa diagnostike a poradenstvu pre žiakov s vývinovými poruchami učenia.
Uskutočňovali sme individuálne poradenstvo a terapiu pre deti s poruchami správania a problémami v osobnostnom a emocionálnom vývine.
Zo psychologických a špeciálno-pedagogických vyšetrení sa vypracovali odborne fundované správy. Pri diagnóze žiakov s mentálnym postihnutím sa používala terminológia podľa medzinárodnej klasifikácia chorôb, 10. revízia, aby bolo jednoznačné, že ide o mentálnu retardáciu.
Na metodicko-inštruktážnych návštevách a vyšetreniach v teréne sa odborní zamestnanci zúčastnili 276 krát. Boli to konzultácie na úrovni vedenia školy a triednych učiteľov a ďalšími zainteresovanými pedagógmi o žiakoch a deťoch evidovaných v našej starostlivosti. Psychologické vyšetrenia v teréne sa uskutočnili väčšinou pre deti pochádzajúce zo sociálne znevýhodneného prostredia z podnetu škôl.
V tomto školskom roku odborní pracovníci poradne opäť často vychádzali do terénu nakoľko klienti zo sociálne znevýhodneného prostredia nemajú finančné možnosti na cestovanie do okresného mesta. Preto sme vyhoveli požiadavkám škôl a problémy sa riešili v teréne na pôde školského zriadenia, a to v tých prípadoch, keď rodič bol ochotný spolupracovať a súhlasil so psychologickým vyšetrením. Školy nám vychádzali v ústrety a refundovali cestovné náklady pre pracovníkov centra.
V nasledujúcej tabuľke sú zahrnuté počty metodicko-inštruktážnych návštev (ďalej MIN), odborných vyšetrení a aktivít centra v teréne.
Práca v teréne - psychologické, špeciálno-pedagogické vyšetrenia a MIN
Počty návštev
Prevencia - primárna a sekundárna.
Preventívnej činnosti popri bežnej diagnostickej práci psychológa sa intenzívnejšie venuje jeden zamestnanec - psychológ, ktorý je zároveň aj okresným koordinátorom prevencie. Uskutočňuje semináre pre koordinátorov prevencie na ZŠ a metodicky ich usmerňuje.
V našom zariadení oddelenie prevencie nemáme, ale na uspokojenie požiadaviek a čoraz väčšej potreby takejto činnosti na školách, sa prevencii venujú aj ostatní odborní zamestnanci centra.
V rámci primárnej prevencie sme uskutočnili interaktívne besedy, a prednášky na MŠ, ZŠ, Gymnáziách a stredných odborných školách. V rámci sekundárnej prevencie sme realizovali dlhodobejší preventívny program (8 stretnutí) pre žiakov druhého stupňa ZŠ s VJM.
Z preventívnych programov pre študentov stredných škôl najžiadanejším bol cyklický program "Duševné zdravie na stredných školách". Cieľom programu je interaktívnou, diskusnou formou oboznámiť študentov s tromi základnými témami " Duševné zdravie verzus duševné poruchy" , "Smútok a depresia", "Rodinu si nevyberáme, ale priateľov áno"
Ďalším cieľom programu je znížiť predsudky, zábrany pre kontaktovanie odborníkov z oblasti duševného zdravia v prípade, že študent či niekto z jeho bližšieho okolia trpí dlhotrvajúcejšími duševnými ťažkosťami.
Prednášky a besedy pre rodičov mali za cieľ informovať rodičovskú verejnosť o úskaliach pri nástupe detí do prvého ročníka ako i prednášky a besedy o dôležitosti rodiny pri prevencie rizikových prejavov v správaní žiakov školského veku.
Výchovné poradenstvo.
Odborno-metodické stretnutia s výchovnými poradcami sme uskutočnili v tomto školskom roku 1 krát. Stretnutie bolo spoločné s výchovnými poradcami zo SŠ okresu a zo stredných škôl okolitých okresov, v ktorých naši žiaci majú záujem o štúdium. Výchovní poradcovia zo SŠ prezentovali možnosti štúdia na ich školách.
Na tomto stretnutí sme výchovným poradcom zo ZŠ a SŠ z nášho okresu poskytli "Ponukový list na školský rok 2012/2013" o odborných aktivitách (príloha č. 1), ktoré školám každoročne ponúkame.
V oblasti profesijnej orientácie sme pracovali so žiakmi zo základných škôl 8. a 9. ročníkov. Realizovali sme skupinové vyšetrenia - pedagogicko-psychologickú diagnostiku. Na základe orientačného vyšetrenia intelektových schopností a záujmového dotazníka sme sa pokúsili nasmerovať žiakov pri prvej voľbe ďalšieho štúdia a profesie. Každý žiak dostal písomné krátke vyjadrenie o výsledku vyšetrenia prostredníctvom výchovného poradcu na škole. Zároveň bola ponúknutá možnosť individuálnej konzultácie rodiča o výsledku vyšetrenia v našom centre.
Na gymnáziách v Komárne prebiehalo taktiež skupinové vyšetrenie študentov 3. ročníkov na voľbu povolania. V tomto prípade študenti osobne konzultovali výsledky skupinového vyšetrenia so psychológom zariadenia.
Počas celého roka priebežne sa zabezpečovala poradensko-informačná a metodická činnosť v oblasti profesijnej orientácie a pracovalo sa s profesijne nevyhranenými žiakmi ako i so žiakmi so špeciálnymi edukačnými potrebami.
Odborno-metodická činnosť.
Účasť na zasadnutiach pedagogických radách ZŠ, a školských radách ŠZŠ.
Vedenie adaptačného vzdelávania pre dvoch psychológov z DeD Kolárovo,
Propagačná a informačná činnosť - Interview v denníku " Új szó" o práci psychológa a činnostiach CPPPaP
Projekty, programy.
V rámci výzvy MŠVVaŠ SR (v šk. roku 2011/2012) " psychologické a špeciálno pedagogické poradenstvo" sme vypracovali tri projekty a podali žiadosti o financovanie týchto projektov : Jeden z projektov "Voľba povolania žiakov so ŠVVP" uspel, a tak sme získali finančné prostriedky na zakúpenie nových psychodiagnostických metód v hodnote 1621€.. Projekt sme realizovali v mesiacoch september a december 2012. Bol zameraný na skvalitnenie diagnostiky žiakov so ŠVVP v oblasti voľby povolania. Vychádzali sme zo skutočností, že voľba povolania a štúdia znamená pre človeka, nájsť vzdelanie či zamestnanie, v ktorom sa môže realizovať, uplatňovať svoje záujmy, byť úspešný na trhu práce. U žiakov so ŠVVP je tento proces, v porovnaní s intaktnou populáciou, náročnejší a vyžaduje individuálny prístup. Súčasťou našich snažení bolo poskytnúť i primerané odporúčania pri výbere ďalšieho štúdia a následné nasmerovanie na vhodné povolanie v súlade so schopnosťami, ktoré táto skupina žiakov má.
V rámci výzvy MŠVVaŠ SR sme opäť i tento školský rok podali projekt s názvom " Hra nás baví, diagnostikuje, lieči." žiaľ náš projekt neuspel.
V tomto školskom roku sme opäť ponúkli pedagogickým zborom na základných školách sociálno-psychologický výcvik-tréning s názvom "Psychohygiena a tolerancia záťaže u pedagógov ". O ponúknutý výcvik bol veľký záujem zo strany škôl. Menším problémom bolo zladenie termínov, nakoľko týchto výcvikov by sa mali zúčastniť celé pedagogické kolektívy, preto sme ich realizovali v rámci školských prázdnin. Na väčšine škôl výcvik prebiehal v dvoch paralelných skupinách, kvôli vysokému počtu pedagógov, každú skupinu viedli dve odborné zamestnankyne centra. Výcvik v tomto školskom roku sme z časových a personálnych dôvodov vedeli realizovať na dvoch školách s počtom pedagógov 71.
Spolupráca s inými organizáciami a inštitúciami – odborní zamestnanci nášho centra vzájomne úzko spolupracujú s CŠPP v Komárne, konzultujú závery zo psychologických vyšetrení u spoločných klientov. Vzájomná spolupráca Nitrianskeho centra, povereného našim metodickým usmerňovaním, je na veľmi dobrej úrovni a Okresný úrad Nitra - odbor školstva vytvára primerané podmienky a plne podporuje našu činnosť.
Ďalej spolupracujeme: S Úradom práce sociálnych vecí a rodiny v Komárne, so školskými úradmi v Komárne, Kolárove, Hurbanove, Marcelovej, obvodnými detskými lekármi, podľa potreby i neurológom a psychiatrom, pri identifikácií intelektovo nadaných detí a žiakov metodickú pomoc poskytuje VÚDPaP.
6. Údaje o projektoch do ktorých je zariadenie zapojené (§ 2 ods. 1písm. j)
Centrum je zapojené a participuje na realizácií Národného projektu: Komplexný poradenský systém prevencie a ovplyvňovania sociálno-patologických javov v školskom prostredí. Národný projekt je realizovaný v rámci operačného programu Vzdelávanie - Moderné vzdelávanie pre vedomostnú spoločnosť, je realizovaný vo všetkých krajoch SR mimo BA, spolu financovaný zo zdrojov EU.
Realizátorom projektu je Výskumný ústav detskej psychológie a patopsychológie, Cyprichová 42 Bratislava. Projekt je schválený MŠVVaŠ SR a má dlhodobý charakter a bude trvať do 31.10.2015. Aktivitami projektu počas trvania má prejsť 10 000 žiakov ZŠ so ŠVVP a 3000 žiakov ZŠ bez ŠVVP.
7. Priestorové a materiálno technické podmienky zariadenia ( §2 ods. 1 písm. l )
Centrum sídli v samostatnej budove, ktoré je z hľadiska veľkosti a stavu priestorov málo vyhovujúce. V jednej miestnosti sedia dvaja odborní zamestnanci, preto pri vyšetreniach klientov sa musia striedať.
Centrum nemá väčšiu miestnosť na skupinovú prácu s klientmi, pedagógmi, výchovnými poradcami.
Centrum sídli v starom rodinnom dome v centre mesta, steny mimo obdobia vykurovacej sezóny stále vlhnú.
V tomto školskom roku sme riešili havarijnú situáciu budovy. Na budove sa objavili veľké praskliny a trhliny statického charakteru, ktoré bolo treba riešiť neodkladne spevnením muriva v zadnej časti budovy. Vyčistili sa pivničné priestory, ktoré boli zasypané zeminou a pravdepodobne spôsobovali vlhnutie stien.
Poradňa má internú dobre vybavenú knižnicu, ktorú v minulom školskom roku roku sme obohatili o novú odbornú publikáciu z vydavateľstva RAABE - Vzdelávanie detí s poruchami učenia a pozornosti. Kniha okrem teoretických východísk, obsahuje aj pracovné listy s metodickými pokynmi. Zároveň každý štvrťrok obdržíme aktualizáciu publikácie, podľa objemu nových podnetov a poznatkov v sledovanej oblasti. Aktualizáciu k tejto publikácie sme objednali i na tento školský rok, nakoľko pracovné listy sú podnetnou pomôckou pre odborných zamestnancov pri korekciách VPÚ.
Centrum má pripojenie na internet, má naň prístup každý zamestnanec.
Centrum má k dispozícií malý kopírovací stroj a jeden výkonný kopírovací stroj na A3 formát zakúpený z prostriedkov získaných z minulých rokov z projektov.
Centrum je vybavené laminátovým prístrojom a viazačom,strojom na skartovanie, zakúpených z finančných prostriedkov z projektov z predchádzajúcich rokov.
Vzhľadom k celkovým potrebám zariadenia, budeme lobovať u zriaďovateľa, Okresný úrad Nitra, aby v nasledujúcom období sa komplexne doriešili priestorové podmienky CPPPaP.
Na základe prieskumu a hľadania budov v našom meste ako aktuálne riešenie, ktoré sme avizovali i smerom k zriaďovateľovi, je v čiastočnej rekonštrukcií budovy, ktorá by veľkosťou aj polohou vyhovovala našim potrebám a je vo vlastníctve nášho zriaďovateľa. V súčasnosti je budova prázdná, nevyužitá.
8. Cieľ, ktorý si určilo zariadenie v koncepčnom zámere rozvoja (§2 ods.1písm. c)
V koncepčnom zámere rozvoja poradne sme si stanovili nasledovné prioritné ciele popri bežnej diagnostickej a poradenskej činnosti smerom ku klientom, ich rodičom ako i pedagógom, ktoré sa nám podarilo splniť.
V oblasti odbornej činnosti:
Zamerať sa na zintenzívnenie poskytovania služieb v oblasti pôsobenia preventívnych programov na stredných školách .
Vzhľadom na veľký záujem zo strany škôl pokračovať v skupinových vyšetrenie – žiakov 8. a 9. roč. ZŠ s cieľom pomôcť pri rozhodovaní, výbere ďalšieho štúdia, respektíve povolania.
Zintenzívniť spoluprácu so stredoškolskou mládežou, zavedením kariérneho poradenstva formou skupinových vyšetrení a následnej individuálnej konzultácie ako i početnými prednáškami a besedami.
Pokračovať v sociálno-psychologických výcvikoch pre pedagógov ZŠ.
Pri práci so skupinou triedneho kolektívu v oblasti prevencie šikanovania zamerať sa podľa poskytnutia priestoru školami na opakujúce sa stretnutia , cyklus interaktívnych besied či prednášok.
V oblasti riadenia:
V personálnej oblasti sa nám podarilo zachovať počet zamestnancov zariadenia so získaním odbornosti v oblasti špeciálnej pedagogiky a poradenstva u jedného zamestnanca a tak zvýšiť odbornosť zariadenia v špeciálno-pedagogickej oblasti.
Obnova a skultúrnenie priestorov zariadenia, výmena starých kobercov v čakárni na estetickú a ľahko udržiavateľnú linoleovú podlahu, čiastočná obnova zariadenia centra - výmena starých kancelárskych kresiel.
Podarilo sa čiastočne eliminovať problém vlhkých stien v budove v rámci riešenia havarijnej situácie.
Zo stanovených prioritných cieľov sa nám nepodarilo:
Vyriešiť priestorové podmienky zariadenia.
Personálne dobudovanie zariadenia.
Zveľadenie interiéru nášho centra - výmena nábytku v dvoch miestnostiach starých už 30 rokov, kde sú taktiež 30 ročné koberce.
Nepodarilo sa v rámci mzdových prostriedkov ohodnotiť vysoké pracovné nasadenie zamestnancov a zabezpečiť finančné prostriedky na osobné príplatky.
Stanovené ciele sa nám nepodarilo splniť v oblasti riadenia hlavne z nedostatku finančných prostriedkov. Situácia opakovane riešená Okresným úradom Nitra našim zriaďovateľom.
9. Oblasti, v ktorých zariadenie dosahuje dobré výsledky a oblasti v ktorých sú nedostatky (§2 ods.1 písm. o)
Silné stránky zariadenia.
Sústavné zvyšovanie odbornosti a profesijných kompetencií zamestnancov.
Individuálna a dlhodobá starostlivosť o klientov.
Poskytovanie služieb v teréne.
Veľmi dobrá spolupráca so základnými školami, materskými škôlkami.
Snaha o čo najširšie zabezpečenie odborných služieb a spolupráce so strednými školami v okrese.
Poskytovanie služieb dvojjazyčne - pre školy s VJM aj z iných okresov.
Každoročne odborní zamestnanci vypracúvajú krátke metodické listy pre rodičov aj pedagógov v ktorých ponúkajú stručné rady a usmernenia k rôznym výchovným problémom. Tieto letáčiky sú k dispozícií pre rodičov v čakárni a pedagógom ich poskytujeme prostredníctvom výchovných poradcov či koordinátorov prevencie.
Slabé stránky zariadenia.
Slabé personálne zabezpečenie, následne predĺženie čakacích dôb na termíny odborných vyšetrení a hlavne špeciálno-pedagogických korekcií.
Nevyhovujúce priestorové podmienky, nevhodné podmienky na skupinovú prácu klientov v priestoroch CPPPaP, sedenie dvoch odborných zamestnancov v jednej miestnosti.
Nedostatok finančných prostriedkov - na priestorové a personálne dobudovanie centra, ako aj mzdových prostriedkov. Riaditeľ nemá možnosť ohodnotiť vysoké pracovné nasadenie niektorých zamestnancov osobnými príplatkami, nemá žiadne motivačné nástroje v tejto oblasti.
Návrhy a opatrenia na odstránenie slabých stránok zariadenia
V spolupráci so zriaďovateľom riešiť priestorové podmienky zariadenia s aktívnou účasťou CPPPaP na riešení i v spolupráci s miestnou samosprávou.
Získavanie finančných prostriedkov mimo štátneho rozpočtu je problémom preto, že čerpania finančných prostriedkov z EU fondov sú nastavené väčšinou iba na zariadenia, kde prebieha školská výučba žiakov.
Skrátenie čakacích dôb na vyšetrenia koordináciou, plánovaním práce jednotlivých odborných zamestnancov centra, v daných priestorových podmienkach a možnostiach zariadenia.
Vypracovala: Mgr. Marta Matusová, riaditeľka CPPPaP
V Komárne 29.10.2013
Správa o činnosti CPPPaP